Here is a page extracted from Wikipedia that may contain CSS, HTML, and a lot of unformatted text.

Title: Denzel Washington
Content: Denzel Washington (nombre artistico de Denzel Hayes Washington, Jr.) ye un actor y director cinematografico estausunidense, naixito o 28 d'aviento de 1954 en Mount Vernon (Nueva York), activo en o cine estausunidense dende meyatos d'os anyos 1970 y con cuantos premios recibitos mientres a suya carrera cinematografica.

D'entre a suya filmografía, se puet citar as cintas Cry Freedom (1987, Richard Attenborough), Glory (1989, Edward Zwick), Malcolm X (1992, Spike Lee), The Pelican Brief (1993, Alan J. Pakula), Philadelphia (1993, Jonathan Demme), Crimson Tide (1995, Tony Scott), Courage Under Fire (1996, Edward Zwick), He Got Game (1998, Spike Lee), The Hurricane (1999, Norman Jewison), Remember the Titans (2000, Boaz Yakin), Training Day (2001, Antoine Fuqua), Antwone Fisher (2002, Denzel Washington), Inside Man (2006, Spike Lee), American Gangster (2007, Ridley Scott), u The Book of Eli (2010, Albert Hughes y Allen Hughes).

Premios 
Denzel Washington recibió un premio Oscar a o Millor Actor en 2001 por o suyo papel en a cinta Training Day, d'Antoine Fuqua (o segundo actor de raza negra en recibir-lo, dimpués de Sidney Poitier). En 1989 recibió un Oscar a o Millor Actor Segundario por Glory, d'Edward Zwick. Antiparte, fue nominato en 1992 a l'Oscar a o Millor Actor por o suyo papel en a cinta Malcolm X, dirichita por Spike Lee.

En 1990 recibió un Globo d'Oro a o Millor Actor Segundario por Glory; y en 1999 un Globo d'Oro a o Millor Actor Dramatico por The Hurricane, de Norman Jewison.

En 1993 recibió un Onso de Plata a o Millor Actor d'o Festival Internacional de Cine de Berlín por Malcolm X, de Spike Lee; y en 2000 un segundo Onso de Plata a o Millor Actor por The Hurricane.

Vinclos externos 

  Denzel Washington en IMDb.

Premio Oscar a o Millor Actor
Nominau a o Premio Oscar a o Millor Actor
Premio Oscar a o Millor Actor Segundario
Globo d'Oro a o Millor Actor Segundario
Globo d'Oro a o Millor Actor Dramatico
Onso de Plata a o Millor Actor
Actors d'Estaus Unius
Directors cinematograficos d'Estaus Unius
Naixius d'o estau de Nueva York
1954 (naixencias)